చెన్నై: తమిళ తలైవర్ రజినీకాంత్ గర్జించారు. ఏళ్ల తరబడి అభిమానులు ఎంతో ఆసక్తిగా ఎదురుచూస్తున్న రాజకీయ ఎంట్రీపై స్పష్టత ఇచ్చారు. అభిమానులను సంబరంలో ముంచెత్తుతూ 'రాజకీయాల్లోకి వస్తున్నా' అంటూ ప్రకటించేశారు. రాఘవేంద్ర హాలులో అశేషాభిమానుల సమక్షంలో రజినీ చేసిన ప్రకటనతో అభిమానులు కొత్త సంవత్సరం సంబరాలను ముందుగానే మొదలుపట్టేశారు.  తొలుత తనదైన స్టైలుతో అభిమానులకు రెండు చేతులతో అభిమానులకు అభివాదం చేస్తూ వేదికవైకి వచ్చిన రజనీ...కొద్దిసేపు ధ్యానముద్రలో ఉన్నారు. అనంతరం 'కర్మణ్యే వాధికారస్తే' అంటూ ప్రారంభిస్తూ 'రాజకీయాల్లోకి వస్తున్నా' అంటూ ప్రకటించారు. సొంత పార్టీ పెడతానని, 234 సీట్లకూ పోటీ చేస్తామని అన్నారు. డబ్బు, హోదా  కోసం రాజకీయాల్లోకి రావడంలేదని, ప్రజలకు మంచి చేసేందుకే రాజకీయాల్లోకి వస్తున్నానని తెలిపారు.'మంచి చేయడమే నా ఉద్దేశం. ఆధ్యాత్మికత, నిజాయితీ మన నినాదాలు. ఇవాళ రాజకీయాలు దిగజారాయి. ప్రజాస్వామ్యం కునారిల్లుతోంది. వ్యవస్థలో మార్పు తీసుకురావాలి. అందుకే రాజకీయాల్లోకి రావాలని నిర్ణయించుకున్నాను' అని తెలిపారు. రాజకీయాలంటే భయం లేదని, మీడియా అంటేనే భయమని నవ్వుతూ చెప్పారు. జైహింద్ అంటూ తన ప్రసంగాన్ని ముగించారు. అనంతరం అభిమానులు రజినీతో ఫోటోలు దిగేందుకు పోటీపడ్డారు. రజినీ రాజకీయ ప్రకటనతో తమిళనాట అభిమానులు పెద్దఎత్తున సంబరాలు చేసుకుంటున్నారు.
chennai: tamila talaivar rajineekant garjinchaaru. ella tarabadi abhimaanulu entho aasaktigaa eduruchustunna rajakeeya entreepy spashtata icharu. abhimaanulanu sambaramlo munchettutuu 'rajakeeyaalloki vastunna' antuu prakatinchesaaru. raghavendra haalulo aseshaabhimaanula samakshamlo rajinee chesina prakatanatho abhimaanulu kotta samvatsaram sambaraalanu mundugaane modalupattesaaru.  toluta tanadaina stailutho abhimaanulaku rendu chetulatho abhimaanulaku abhivaadam chestu vedikavaiki vachina rajanee...koddisepu dhyaanamudralo unnaaru. anantaram 'karmanye vaadhikaarasthe' antuu praarambhistuu 'rajakeeyaalloki vastunna' antuu prakatinchaaru. sonta party pedataanani, 234 seetlakoo poty chestamani annaru. dabbu, hoda  kosam rajakeeyaalloki ravadamledani, prajalaku manchi chesenduke rajakeeyaalloki vastunnaanani telipaaru.'manchi cheyadame naa uddesam. aadhyaatmikata, nijaayitii mana ninaadaalu. ivaala rajakeeyaalu digajarai. prajaaswaamyam kunarillutondi. vyavasthalo maarpu teesukuraavaali. anduke rajakeeyaalloki ravalani nirnayinchukunnaanu' ani telipaaru. rajakeeyaalante bhayam ledani, media antene bhayamani navvutuu cheppaaru. jaihind antuu tana prasamgaanni muginchaaru. anantaram abhimaanulu rajineetho photolu digenduku potipaddaru. rajinee rajakeeya prakatanatho tamilanaata abhimaanulu peddaettuna sambaraalu chesukuntunnaru.